钦定古今图书集成/明伦汇编/氏族典/第399卷 > 《廖用贤尚友录》 > 史隽之
## 钦定古今图书集成/明伦汇编/氏族典/第399卷 > 《廖用贤尚友录》 > 史隽之

按《万姓统谱》：“隽之绍定初知江阴军。三年冬，李全陆
梁直抵海陵，江阴当要害。隽之下车逾月，请兵分屯，
以广声援，报可。调殿司禁旅千五百人来戍，军整民
安，秋毫无扰。乡饮酒礼，时俗视为坠典。隽之究古德
意推行之。燕席序登，环观叹息，有补风化。”